31.10.2022
FI
Euroopan unionin virallinen lehti
L 282/719 LIITE 1
Tähän liitteeseen viitattaessa maatalouden maksuosa (EA) ja tarvittaessa tietynlaisista sokereista kannettava lisätulli (AD S/Z) tai jauhoista kannettava lisätulli (AD F/M) määritetään kyseisessä tavarassa olevien, jäljempänä lueteltujen aineosien pitoisuuksien perusteella: — maitorasva, — maitoproteiinit, — sakkaroosi/inverttisokeri/isoglukoosi, — tärkkelys/glukoosi.
Tälle tavaralle on annettu lisäkoodi, joka on määritetty jäljempänä olevan taulukon 1 mukaisesti.
Kun sakkaroosi-/inverttisokeri-/isoglukoosipitoisuutta lasketaan oikean maatalouden maksuosan määrittämiseksi asianomaisissa alanimikkeissä sellaisissa tapauksissa, joissa tuotteen ei ole ilmoitettu ja/tai havaittu sisältävän sakkaroosia eikä glukoosia, taulukon 1 alaviitteessä (3) vahvistetussa laskelmassa huomioon otettava määrä on sakkaroosina ilmaistavan fruktoosin määrä.
Tavaraan sovellettava maatalouden maksuosa (euroina 100 nettopainokilolta) esitetään taulukossa 2 olevassa 2 sarakkeessa.
Tietynlaisista sokereista kannettavia lisätulleja (AD S/Z) (euroina 100 nettopainokilolta), jotka esitetään taulukossa 2 olevassa 3 sarakkeessa, sovelletaan kannettavaan enimmäistulliin ainoastaan silloin, kun tullisarakkeessa viitataan liitteeseen 1 merkinnällä ”AD S/Z”; taulukon 4 sarakkeessa esitettyjä jauhojen lisätulleja (AD F/M) (euroina 100 nettopainokilolta) sovelletaan kannettavaan enimmäistulliin ainoastaan silloin, kun tullisarakkeessa viitataan liitteeseen 1 merkinnällä ”AD F/M”.